महिला दिवस पर निकलेगी रैली-झांकी
सिटी रिपोर्टर अंतरराष्ट्रीय महिला दिवस पर बेटी है तो कल है संस्था की ओर से ग्वालियर सम्मान रैली- झांकी निकाली जाएगी। संस्था की संयोजक वंदना भूपेंद्र प्रेमी ने बताया कि यह झांकी 8 मार्च को सुबह 11 बजे से मॅस्कॉट हॉस्पिटल के पास स्थित बेटी बचाओ चौराहे से निकलेगी, जहां से बाड़ा, सराफा, फालका बाजार, शिंदे की छावनी, तानसेन रोड़, जेसी मिल होते हुए श्याम वाटिका तक पहुंचेगी। इस झांकी को भव्य बनाने के लिए 80 घोड़े, 100 चार पहिया वाहन व रथों का इस्तेमाल किया जाएगा। इसमें शहर की 13 ब्रांड एंबेसेडर बेटियां अपनी मां के साथ बग्गियों पर सवार होंगी व बेटी बचाओ का संदेश देंगी। इसमें सभी पिंक ड्रेस में मौजूद रहेंगे।
bho_Deva hin_Deva